Vraatsigheid is afstootlik | Netwerk24
Vraatsigheid is afstootlik
Deur Henk Kruger, Klein-Kariba 11 Desember 2019 00:00
Dit gebeur soms dat ’n mens ’n toneel aanskou – op ’n byeenkoms of op TV – waar iemand probeer om ’n rekord op te stel deur binne ’n sekere tyd soveel as moontlik worsbroodjies, hamburgers, ribbetjies, bier of wat ook al te verorber.
Sommige vind dit dalk vermaaklik, maar by my kom woorde soos “walglik”, “aaklig”, “grusaam”, “afstootlik” en “weersinwekkend” op. Miskien is dit omdat ’n mens geleer is om nie met kos te mors nie. Kos is immers aan die mens gegee om die liggaam op te bou en in stand te hou en nie om gebruik te word vir bisarre “vermaaklikheid” nie.
Oor die etiek daarvan laat ek my nie nou uit nie. Organiseerders van sulke skouspele moet maar self hul oordeel gebruik oor of dit opbouend, informatief of vermaaklik is.